S-412/2016

Mál þetta, sem dómtekið var 8. nóvember síðastliðinn, er höfðað með ákæru lögreglustjórans á Suðurnesjum, útgefinni 31. október 2016, á hendur R-x-x E-x-x, fæddum [...], lettneskum ríkisborgara, „fyrir fjársvik og tilraunir til fjársvika, með því að hafa, á tímabilinu frá janúar til ágúst 2016, einn eða í félagi við aðra óþekkta menn, með skipulögðum hætti svikið út og reynt að svíkja út vöru og þjónustu hjá [...], kt. [...], að jafnvirði kr. 1.966.434,- eins og hér greinir:

I.

Fjársvik með því að hafa laugardaginn 30. janúar svikið út farmiða í flug frá Frankfurt til Keflavíkur, að andvirði 1182,1 sterlingspund, sem nam kr. 219.244,- samkvæmt miðgengi Seðlabanka Íslands á kaupdegi, með því að gefa upp í greiðsluferli flugbókunar YUCVYL á vef flugfélagsins, í blekkingarskyni og án heimildar kortanúmerið [...] og að greiðandi væri A en farþegar Raitis E-kk-ef og B og þannig vakið og hagnýtt þá röngu hugmynd starfsmanna [...] að greiðsla væri lögmæt og komið því til leiðar að andvirði farmiða var ranglega skuldfært af reikningum réttmæts korthafa.

Ákærði komst í framhaldi yfir farmiðana, sem hann hagnýtti til að komast í umrætt flug hinn 31. janúar 2016 ásamt óþekktum manni. Vegna þessarar háttsemi varð [...] af greiðslu fyrir farmiðana og gat ekki selt farmiða í flugsæti þau sem bókuð höfðu verið.

Telst framangreind háttsemi ákærða varða við 248. gr. almennra hegningarlaga nr. 19/1940. (skjalaskrártilvik 1, II/1.1. o. áfr.)

II.

Fjársvik með því að hafa sunnudaginn 31. janúar svikið út farmiða í flug frá Keflavík til Frankfurt, að andvirði 1053.82 sterlingspund, sem nam kr. 195.452,- samkvæmt miðgengi Seðlabanka Íslands á kaupdegi, með því að gefa upp, í greiðsluferli flugbókunar YVJCVL á vef flugfélagsins, í blekkingarskyni og án heimildar kortanúmerið [...] og að greiðandi væri B en farþegar Raitis E-kk-ef og B og þannig vakið og hagnýtt þá röngu hugmynd starfsmanna [...] að greiðsla væri lögmæt og komið því til leiðar að andvirði farmiða var ranglega skuldfært af reikningum réttmæts korthafa.

Ákærði komst í framhaldi yfir farmiðana, sem hann hagnýtti til að komast í umrætt flug hinn 1. febrúar 2016 ásamt óþekktum manni. Vegna þessarar háttsemi varð [...] af greiðslu fyrir farmiðana og gat ekki selt farmiða í flugsæti þau sem bókuð höfðu verið.

Telst framangreind háttsemi ákærða varða við 248. gr. almennra hegningarlaga nr. 19/1940. (skjalaskrártilvik 3, II/3.1. o. áfr.)

III.

Tilraun til fjársvika með því að hafa þriðjudaginn 2. febrúar reynt að svíkja út farmiða í flug frá Frankfurt til Keflavíkur, að andvirði 1177,82 sterlingspund, sem nam kr. 220.476,- samkvæmt miðgengi Seðlabanka Íslands á kaupdegi, með því að gefa upp, í greiðsluferli flugbókunar YY8WEW á vef flugfélagsins, í blekkingarskyni og án heimildar kortanúmerið [...] og að greiðandi væri R-x-x E-kk-ef en farþegar R-kk-ef E-kk-ef og B og þannig reynt að vekja upp ranga hugmynd starfsmanna [...] um að réttmætur korthafi hefði heimilað skuldfærslu af greiðslukortareikningi sínum og koma því til leiðar að farmiðar yrðu gefnir út, með tilheyrandi fjártjóni fyrir [...] og korthafa sem ekki tókst þar sem starfsmenn flugfélagsins urðu áskynja um hina sviksamlegu háttsemi.

Telst framangreind háttsemi ákærða varða við 248. gr. almennra hegningarlaga nr. 19/1940, sbr. 20. gr. sömu laga. (skjalaskrártilvik 4, III/4.1. o. áfr.)

IV.

Tilraun til fjársvika með því að hafa þriðjudaginn 23. febrúar reynt að svíkja út farmiða í flug frá London til Keflavíkur, að andvirði 424.94 bandaríkjadalir, sem nam kr. 54.983,- samkvæmt miðgengi Seðlabanka Íslands á kaupdegi, með því að gefa upp í greiðsluferli flugbókunar Z3JFNV á vef flugfélagsins, í blekkingarskyni og án heimildar kortanúmerið [...] og að greiðandi væri R-x-x E-kk-ef sem jafnframt var sagður farþegi og þannig reynt að vekja upp ranga hugmynd starfsmanna [...] um að réttmætur korthafi hefði heimilað skuldfærslu af greiðslukortareikningi sínum og koma því til leiðar að farmiðar yrðu gefnir út, með tilheyrandi fjártjóni fyrir [...] og korthafa sem ekki tókst þar sem starfsmenn flugfélagsins urðu urðu áskynja um hina sviksamlegu háttsemi.

Telst framangreind háttsemi ákærða varða við 248. gr. almennra hegningarlaga nr. 19/1940, sbr. 20. gr. sömu laga. (skjalaskrártilvik 5, II/5.1. o. áfr.)

V.

Fjársvik með því að hafa mánudaginn 18. apríl svikið út farmiða í flug frá Keflavík til Frankfurt og til baka sömu leið, að andvirði 1550,28 evrur, sem nam kr. 217.148,- samkvæmt miðgengi Seðlabanka Íslands á kaupdegi, með því að gefa upp í greiðsluferli flugbókunar 4YCOG7 á vef flugfélagsins, í blekkingarskyni og án heimildar kortanúmerið [...] og að greiðandi væri R-x-x E-kk-ef sem var jafnframt sagður farþegi og þannig vakið og hagnýtt þá röngu hugmynd starfsmanna [...] að greiðsla væri lögmæt og komið því til leiðar að andvirði farmiða var ranglega skuldfært af reikningum réttmæts korthafa. Ákærði komst í framhaldi yfir farmiðana, sem hann hagnýtti til að komast í umrædd flug 19. og 20. apríl 2016. Vegna þessarar háttsemi varð [...] af greiðslu fyrir farmiðana og gat ekki selt farmiða í flugsæti þau sem bókuð höfðu verið.

Telst framangreind háttsemi ákærða varða við 248. gr. almennra hegningarlaga nr. 19/1940. (skjalaskrártilvik 6, III/6.1. o. áfr.)

VI.

if !supportLineBreakNewLine

Tilraun til fjársvika með því að hafa miðvikudaginn 20. apríl 2016 reynt að svíkja út farmiða í flug frá Frankfurt til Keflavíkur og til baka sömu leið, að andvirði 1550,21 evrur, sem nam kr. 217.696,- samkvæmt miðgengi Seðlabanka Íslands á kaupdegi, með því að gefa upp í greiðsluferli flugbókunar 44UO7W á vef flugfélagsins, í blekkingarskyni og án heimildar kortanúmerið [...] og að greiðandi væri R-x-x E-x-x sem jafnframt var sagður farþegi og þannig reynt að vekja upp ranga hugmynd starfsmanna [...] um að réttmætur korthafi hefði heimilað skuldfærslu af greiðslukortareikningi sínum og koma því til leiðar að farmiðar yrðu gefnir út, með tilheyrandi fjártjóni fyrir [...] og korthafa sem ekki tókst þar sem starfsmenn flugfélagsins urðu urðu áskynja um hina sviksamlegu háttsemi.

Telst framangreind háttsemi ákærða varða við 248. gr. almennra hegningarlaga nr. 19/1940, sbr. 20. gr. sömu laga. (skjalaskrártilvik 8, II/8.1. o. áfr.)

VII.

Tilraun til fjársvika með því að hafa fimmtudaginn 21. apríl 2016 reynt að svíkja út farmiða í flug frá Frankfurt til Keflavíkur og til baka sömu leið, að andvirði 838.36 sterlingspund, sem nam kr. 148.893,- samkvæmt miðgengi Seðlabanka Íslands á kaupdegi, með því að gefa upp í greiðsluferli flugbókunar 46CSGB á vef flugfélagsins, í blekkingarskyni og án heimildar kortanúmerið [...] og að greiðandi væri K-kk-nf E-x-x sem jafnframt var sagður farþegi og þannig reynt að vekja upp ranga hugmynd starfsmanna [...] um að réttmætur korthafi hefði heimilað skuldfærslu af greiðslukortareikningi sínum og koma því til leiðar að farmiðar yrðu gefnir út, með tilheyrandi fjártjóni fyrir [...] og korthafa sem ekki tókst þar sem starfsmenn flugfélagsins urðu urðu áskynja um hina sviksamlegu háttsemi.

Telst framangreind háttsemi ákærða varða við 248. gr. almennra hegningarlaga nr. 19/1940, sbr. 20. gr. sömu laga. (skjalaskrártilvik 9, II/9.1. o. áfr.)

VIII.

Fjársvik með því að hafa föstudaginn 12. ágúst svikið út farmiða í flug frá Keflavík til Frankfurt og til baka sömu leið, að andvirði 1538,32 evrur, sem nam kr. 203.443,- samkvæmt miðgengi Seðlabanka Íslands á kaupdegi, með því að gefa upp, í greiðsluferli flugbókunar 2I5WVA á vef flugfélagsins, í blekkingarskyni og án heimildar kortanúmerið [...] og að greiðandi væri R-x-x E-kk-ef sem var jafnframt sagður farþegi og þannig vakið og hagnýtt þá röngu hugmynd starfsmanna [...] að greiðsla væri lögmæt og komið því til leiðar að andvirði farmiða var ranglega skuldfært af reikningum réttmæts korthafa.

Ákærði komst í framhaldi yfir farmiðana og hagnýtti annan þeirra til að komast í flug til [sic] hinn 13. ágúst 2016 hingað til lands þar sem hann var handtekinn af lögreglu. Vegna þessarar háttsemi varð [...] af greiðslu fyrir farmiðana og gat ekki selt farmiða í flugsæti þau sem bókuð höfðu verið.

Telst framangreind háttsemi ákærða varða við 248. gr. almennra hegningarlaga nr. 19/1940. (skjalaskrártilvik 10, II/10.1. o. áfr.)

IX.

Fjársvik með því að hafa um borð í flugvélum [...], í þeim flugferðum sem frá er greint í ákæruliðum I., V., og X., svikið út varning í [...], tollfrjálsri verslun, fyrir samtals kr. 489.100,- með því að framvísa við greiðslu, í blekkingarskyni og án heimildar, tveimur greiðslukortum sem útgefin voru á hann sjálfan. Ákærði hagnýtti sér þá röngu hugmynd starfsmanna [...] að greiðsla hverju sinni væri lögmæt, sem leiddi til þess að hann fékk afhentan umbeðinn varning. Vegna aðstæðna um borð kom ekki í ljós fyrr en síðar að notkun kortsins var án heimildar og varð [...] af greiðslu vegna varningsins með tilheyrandi tjóni. Nánar tiltekið var um að ræða neðangreind tilvik:

Telst framangreind háttsemi ákærða varða við 248. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.“

Í málinu gerir D-kk-nf Þ-kk-nf hdl., f.h. [...], þá kröfu að ákærði verði dæmdur til að greiða kröfuhafa 1.154.026 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu til þingfestingardags en dráttarvöxtum samkvæmt 1. mgr. 6. gr. sömu laga frá þeim degi til greiðsludags. Kröfuhafi krefst málskostnaðar.

Ákærði krefst vægustu refsingar sem lög leyfa. Ákærði samþykkir bótakröfu kröfuhafa í málinu. Verjandi ákærða gerir kröfu um hæfilega þóknun sér til handa sem greidd verði úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök í ákæru og eru brot hans þar rétt heimfærð til refsiákvæða.

Ákærði er fæddur í október [...]. Með dómi héraðsdóms í Dusseldorf 15. júní 2016 var ákærði dæmdur í sex mánaða skilorðsbundið fangelsi fyrir svik. Við ákvörðun refsingar er til þess að líta að ákærði hefur játað brot sín skýlaust. Til refsiþyngingar horfir að um er að ræða nokkur tilvik fjársvika og tilraunir til fjársvika, þar sem ákærði sveik út eða reyndi að svíkja út vöru og þjónustu fyrir að jafnvirði 1.966.434 króna. Stóðu brotin yfir frá janúar til ágúst 2016. Með vísan til þessa þykir refsing ákærða hæfilega ákveðin fangelsi í sex mánuði. Ekki eru efni til að skilorðsbinda refsingu ákærða. Frá refsingu ákærða ber að draga gæsluvarðhald sem ákærði hefur sætt frá 14. ágúst 2016 að fullri dagatölu.

Svo sem fram er komið hefur ákærði samþykkt bótakröfu kröfuhafa í málinu. Samkvæmt því verður ákærða gert að greiða kröfuhafa 1.154.026 krónur með vöxtum eins og í dómsorði greinir og að auki 200.000 krónur í málskostnað.

Með vísan til 1. mgr. 218. gr. laga nr. 88/2008 um meðferð sakamála ber að dæma ákærða til að greiða sakarkostnað málsins. Um er að ræða þóknun skipaðra verjenda ákærða á rannsóknarstigi málsins og fyrir dómi. Ákærði greiði þóknun D-kk-ef R-kk-ef hdl., 368.280 krónur og 38.940 krónur í aksturskostnað og þóknun Ó-kk-ef V. T-kk-ef hdl., 440.120 krónur, 24.200 krónur í aksturskostnað og 34.148 krónur í annan útlagðan kostnað. Þóknun verjenda er ákveðin að teknu tilliti til virðisaukaskatts.

J-kk-nf H-kk-nf héraðsdómari kveður upp dóm þennan.

D ó m s o r ð:

Ákærði, R-x-x E-x-x, fæddur [...], sæti fangelsi í sex mánuði.

Til frádráttar refsingu ákærða komi gæsluvarðhald sem ákærði hefur sætt frá 14. ágúst 2016 að fullri dagatölu.

Ákærði greiði [...] 1.154.026 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 13. ágúst 2016 til 8. nóvember 2016, en dráttarvöxtum samkvæmt 1. mgr. 6. gr. laga nr. 38/2001, frá þeim degi til greiðsludags, og 200.000 krónur í málskostnað.

Ákærði þóknun skipaðra verjenda sinna, D-kk-ef R-kk-ef hdl., 368.280 krónur og 38.940 krónur í aksturskostnað og þóknun Ó-kk-ef V. T-kk-ef hdl., 440.120 krónur, 24.200 krónur í aksturskostnað og 34.148 krónur í annan útlagðan kostnað.

J-kk-nf H-kk-nf